Kamilla va uning “Dejavyu”si

Xonanda Kamilla va uning Pomidor entertainment jamoasi ertaknamo ijod mahsulini tayyorladi. Qiziq, bu ijod mahsuli ertaknamo bo‘lsa, bolalar uchunmikan? Yo‘q, ertaklar faqat bolalar uchun, desangiz adashasiz...

Gap shundaki, 14-fevral kuni premyera qilingan va ko‘plab radiotinglovchilarning sevimli taronasiga aylangan “Dejavyu” qo‘shig‘iga klip ishlandi. Klip bir necha kunlardan so‘ng tinglovchilar e’tiboriga havola etiladi. Hozir esa xonanda ijtimoiy tarmoqlardagi sahifalarida klip tizeri bilan bo‘lishdi.

Aytish kerakki, klipni tayyorlash ishlari “Dejavyu” qo‘shig‘i hali mamlakatimiz radiostansiyalarida yangramasidanoq boshlab yuborilgan edi.
Yangi klipda ham faqat animatsiyadan foydalaniladimi yoki yo‘qmi, degan savol javobini Kamilla klip tayyor bo‘lgunga qadar ochiq qoldirishga qaror qildi. Uning aytishicha, klip syujetlari barcha qizlar orzu qiladigan ertaklarga asoslangan.
Klip borasidagi boshqa ma’lumotlar sir saqlanmoqda, biroq bu klip juda ham o‘zgacha bo‘lishi aytilmoqda.